Foto: O‘zA O‘zbekiston prezidenti Shavkat Mirziyoyev bugun, 19 yanvar kuni Surxondaryo viloyatiga jo‘nab ketdi. Bu haqda davlat rahbarining matbuot xizmati xabar berdi. Prezident ijtimoiy-iqtisodiy islohotlarning borishi, xalqning hayot darajasi va sifatini yanada oshirishga qaratilgan bunyodkorlik va obodonlashtirish ishlari bilan yaqindan tanishish, xalq bilan uchrashish va muloqot qilishni maqsad qilgan. Eslatib o‘tamiz, Shavkat Mirziyoyev 17 yanvar kuni O‘zbekiston Respublikasi birinchi prezidenti Islom Karimov tavalludining 80 yilligini nishonlash borasida amalga oshirilayotgan tayyorgarlik ishlariga bag‘ishlangan yig‘ilishda Surxondaryo viloyatiga tashrif buyurishi haqida ma’lum qilgandi.